Publication: Magyar Közlöny
Issue: MK-2001-145 (Year: 2001, Number: 145)
Era: 1990-2004
Section: A 25/1999. (III. 5.) FVM rendelet alapján elismert vagy
Paragraph Index: 737

(1) A támogatás a 29. számú melléklet szerinti igénylőlapon igényelhető, amelyet felülvizsgálat, jóváhagyás és nyilvántartásba vétel céljából a megyei földművelésügyi hivatalhoz kell benyújtani, erdőgazdálkodás, illetve vadtenyésztés esetében az illetékes erdészeti, illetve vadászati hatóság véleményével együtt. Az igénylő a biztosítási díj részlet- vagy teljes befizetéséről szóló, a biztosító által kiállított igazolást benyújtja az illetékes földművelésügyi hivatalhoz, ahol részére a R. 1. számú melléklete szerinti igazolást kiállítják. A támogatás folyósítása ezzel az igazolással igényelhető az adóhatóságtól. A díjfizetési igazolásnak tartalmaznia kell a biztosító intézmény megnevezését, a biztosított azonosításához szükséges adatokat, a biztosítási szerződés, illetve kötvény számát, érvényességét, a kockázatviselés helyét, a biztosítás módozatát a hozzátartozó éves díjfizetési előírás feltüntetésével, az esedékes díjrészlet összegét és befizetésének napját, valamint a támogatás célját és feltételeit érintő különleges tények, események részletezését (pl. díjvisszatérítés).

Source: https://magyarkozlony.hu/hivatalos-lapok/494e01ad39cb293e36a6ee642dbef8ebf158005e/dokumentumok/9a2e5fb17d21215a4b538b9ef5fa9f0dd7d6508c/letoltes